जम्मू कश्मीर में पाकिस्तान की तरफ से हुए भारी गोलाबारी में सेना का जवान शहीद, जवाबी कार्रवाई में दो पाक सैनिक ढेर  
जम्मू-कश्मीर में पाक ने तोड़ा सीज़फ़ायर
पाक गोलीबारी में सेना का जवान शहीद
जवाबी कार्रवाई में 2 पाक सैनिक मारे गए
Jammu and Kashmir: 34-year-old Naik Krishan Lal, a resident of Ghagriya village, Akhnoor lost life in ceasefire violation by Pakistan along the Line of Control (LoC) in Sunderbani sector, District Rajouri (J&K), today. pic.twitter.com/GUx9KtUgiQ

सेना के सूत्रों ने जानकारी दी कि तंगधार-केरन सेक्टर में पाकिस्तान द्वारा संघर्षविराम उल्लंघन किए जाने पर भारतीय सेना की जवाबी कार्रवाई में पाकिस्तान के दो सैनिक मारे गए हैं. 34 वर्षीय भारतीय जवान नाइक कृष्ण लाल सुंदरबनी सेक्टर में शहीद हो गए. बदा दें कि पाकिस्तान ने दोपहर 1 बजे के आसपास केरन और माछिल सेक्टर में भी संघर्ष विराम का उल्लंघन किया.
आर्मी की तरफ से जारी बयान में कहा गया कि संघर्ष विराम उल्लंघन के दौरान नायक कृष्ण लाल शहीद हो गए.  बयान में आगे कहा गया, नाइक कृष्ण लाल एक बहादुर सैनिक थे. राष्ट्र हमेशा सर्वोच्च बलिदान और कर्तव्य के प्रति समर्पण के लिए उनका आभारी रहेगा.
बता दें कि 22 जुलाई को राजौरी जिले के सुंदरबनी सेक्टर में पाकिस्तानी गोलीबारी में भारतीय जवान शहीद हो गया था, जबकि 20 जुलाई को पुंछ सेक्टर में पाकिस्तान द्वारा संघर्ष विराम उल्लंघन की एक अन्य घटना में एक असैन्य नागरिक घायल हो गया था.